b"\n_START_ARTICLE_\nOscar a la millor actriu secund\xc3\xa0ria\n_START_SECTION_\nHist\xc3\xb2ria\n_START_PARAGRAPH_\nEn els \xc3\xbaltims 78 anys, l'Acad\xc3\xa8mia ha atorgat un total de 78 Premis a la Millor Actriu Secund\xc3\xa0ria a 76 actrius diferents. Les guanyadores d'aquesta categoria reben la familiar estatueta daurada Oscar, que representa a un cavaller armat amb una espasa esperant dempeus sobre un rotlle de pel\xc2\xb7l\xc3\xadcula de cinc radis. Cada radi simbolitza una de les cinc branques originals de l'Acad\xc3\xa8mia: actors, guionistes, directors, productors i t\xc3\xa8cnics. Malgrat tot, fins de la cerim\xc3\xb2nia dels Oscars de 1943 rebien una placa commemorativa, i des de llavors ja van ser premiades amb les estatuetes Oscar. La primera guanyadora va ser Gale Sondergaard, l'any 1936, amb la seva interpretaci\xc3\xb3 a Anthony Adverse. L'\xc3\xbaltima guanyadora ha estat Lupita Nyong'o, l'any 2013, amb la seva participaci\xc3\xb3 a 12 anys d'esclavitud._NEWLINE_Fins a la Vuitena cerim\xc3\xb2nia dels Oscars (1935), les nominacions pel Premi a la Millor Actriu pretenien incloure a totes les actrius, tant si la seva interpretaci\xc3\xb3 era d'un paper principal com secundari. No obstant aix\xc3\xb2, a partir de la Novena cerim\xc3\xb2nia dels Premis (1936) es va incloure la categoria a la millor actriu secund\xc3\xa0ria com un premi diferent despr\xc3\xa9s de diversos comentaris que expressaven el seu disgust amb la classificaci\xc3\xb3, ja que es creia que afavoria a les interpretacions principals que comptaven amb m\xc3\xa9s temps de pantalla. Malgrat tot, May Robson va ser nominada com a Millor Actriu (Lady for a Day, 1933) amb una interpretaci\xc3\xb3 clarament secund\xc3\xa0ria. Actualment, els Premis d'actuaci\xc3\xb3 presentats anualment per l'Acad\xc3\xa8mia de les Arts i les Ci\xc3\xa8ncies Cinematogr\xc3\xa0fiques s\xc3\xb3n quatre: l'Oscar al millor actor, l'Oscar a la millor actriu, l'Oscar al millor actor secundari i l'Oscar a la millor actriu secund\xc3\xa0ria.\n_START_SECTION_\nGuanyadores i nominades\n_START_PARAGRAPH_\nEn les llistes que segueixen, la guanyadora del premi es mostra en primer lloc i en negreta, la segueixen les altres nominades. Cada entrada individual mostra el nom de l'actriu seguida pel t\xc3\xadtol de la pel\xc2\xb7l\xc3\xadcula i el nom del personatge que interpretava. Seguint la pr\xc3\xa0ctica de l'Acad\xc3\xa8mia, les pel\xc2\xb7l\xc3\xadcules detallades en la llista estan classificades segons l'any de la seva nominaci\xc3\xb3 oficial a Los Angeles el qual \xc3\xa9s, normalment, l'any de la seva estrena."